Хляб без месене ♥ no knead bread
### **bg** Още когато видях за първи път този хляб на [страничката на Луиза](http://loisslokoski.blogspot.bg), разбрах, че това е любов от пръв поглед. Разбира се, в любовта ми имаше известно страдание, тогава все още не притежавах мечтаната чугунена тенджера, необходима за приготвянето на точно този хляб, който сякаш ухаеше през монитора и ме приканваше да отчупя коричката му. Решението ми беше почти мигновенно и реших да се сдобия с въпросната тенджера час по-скоро. Е, заслужаваше си, та дори и само заради този хляб. Ароматен с хрупкава коричка и пухкава среда на голеееми шупли. Приготвянето му е съвсем лесно и единственото нещо върху което трябва да се съсредоточите е планирането на времето за втасване (между 12 и 24 часа), но пак си заслужава. Аз не случайно съм пристрастена и в даден момент замесвах всеки ден това вълшебство. Казах ли ви, че е любов от пръв поглед!?!?


### 


### **Необходими продукти:**


### 500 г бяло брашно


### 3 г суха мая*


### 9 г сол


### 385 мл вода


### *Даденото количество мая е за втасване 12-24 часа. В случай, че желаете да ускорите втасването до 8-10 часа, може леко да увеличите количеството мая.


### [Хляб без месене](https://culinarywithme.com/wp-content/uploads/2016/03/no-knead-bread_1_small.jpg)


### **Приготвяне:**


### В подходящ съд с капак (аз използвам тенджера) смесете брашното, солта и маята. Добавете водата, разбъркайте, колкото сухите съставки да се намокрят, покрийте с капака и оставете сместа да васа между 12 и 24 часа.


### Когато стане време за печене, включете фурната на 230С и поставете вътре чугунена или керамична тенджера, покрита с капак. Важно е и тенджерата и фурната да бъдат загряти добре.


### През това време, върху леко набрашнен плот, оформете тестото на топка и прехвърлете върху обилно набрашнена кърпа. Поръсете с още малко брашно и покрийте и отгоре с кърпата. Оставете да втаса до удвояване на обема (и без това чакате фурната да загрее :d ).


### В загрятата тенджера поставете тестото и с остър нож направете разрез във формата на кръст. Поставете капака и върнете във фурната.


### Печете 30 мин. с капак и още 15 без него.


### Това е всичко - имате най-прекрасния и умопомрачителен хляб на света :)


### [Хляб без месене](https://culinarywithme.com/wp-content/uploads/2016/03/bruscetti_1_small.jpg)


### И понеже забравих да ви снимам разрез когато го изпекох хляба, на другия ден приготвих от него брускети с [босилеково песто](https://culinarywithme.com/%d1%81%d0%b2%d0%b5%d0%b6%d0%be-%d0%bf%d0%b5%d1%81%d1%82%d0%be/), чери домати и малко зехтин :) Е убийствено е просто!

